open-index/open-wikipedia-markdown huggingface dataset:
Mieke Telkamp

**Mieke Telkamp**, gebore *Maria Berendina Johanna (Mieke) Telgenkamp* (* 14 Junie 1934 in Oldenzaal; † 20 Oktober 2016 in Zeist), was 'n Nederlandse sangeres. Sy is veral bekend vir die liedjie *Waarheen, waarvoor* ('n vertaling van *Amazing Grace*) waarmee sy haar terugkeer in 1971 maak.

Telkamp word in 1953 bekend met *Here in my heart*, 'n lied wat in 1952 deur Al Martino gesing is. Daarna het sy talle suksesvolle snitte opgeneem, soos *Nooit op Zondag* en *Eb en Vloed*. Sy was ook in Wes-Duitsland suksesvol, veral met *Prego, prego gondeliere*, wat bykans 'n miljoen eksemplare verkoop het.

In Augustus 2008 verskyn 'n DVD met die titel *Alles voor jou* met 40 van haar liedjies uit die periode 1959 tot 1989. Op 13 Desember 2008 ontvang sy 'n diamant-toekenning op *Omroep MAX* vir die verkoop van 1 miljoen eksemplare van *Waarheen, waarvoor*. Op 10 Maart 2011 neem sy finaal op *Omroep MAX* van die publiek afskeid en leef daarna in afsondering in Zeist, waar sy in die ouderdom van 82 oorlede is.

## Verwysings 
## Eksterne skakels 
* 
*
Hester Krüger

duimnael|regs|330px|Dr. Izak en mev, Hester Krüger by 'n uitstalling van haar kuns in Pretoria.

[duimnael|regs|270px|Die Krügers se grafsteen in die Onder-[Papegaaiberg-begraafplaas, Stellenbosch.]]

[duimnael|regs|320px|Die [Gereformeerde kerk Oos-Londen se kerkraad neem in 1954 afskeid van ds. en mev. Krüger.]]

**Hester Krüger** (née Coetsee, Bethulie, Oranje-Vrystaat, 24 Desember 1884 – Stellenbosch [waarskynlik], 21 Januarie 1984) was ’n predikantsvrou in die Gereformeerde Kerk. Haar man, dr. I.D. Krüger (1882–1965), met wie sy 54 jaar lank getroud was tot sy dood, was predikant in vyf gemeentes: Aliwal-Noord (1911–1916), Bloemfontein (1916–1923), Potchefstroom (1923–1930), Bloemfontein (1930–1945), Venterstad (1945–1949), Oos-Londen (1949–1954).

Reeds in die jaar van huwelik, 1911, is ’n Dorkasvereniging op Aliwal-Noord gestig. Onder haar en haar man se leiding het eindelik ses Dorkasverenigings tot stand gekom. Werkgeselskappe, waarvan die ledetal sowat 30 tot 40 was, het gereeld in die plaaslike pastorie byeengekom. Mev. Krüger het dogters van die gemeente onderrig in handwerk en kunsnaaldwerk gegee en self geskilder.

## Gesinslewe 
Die egpaar Krüger se dogter Monica was getroud met die appèlregter F. Rumpff, seun van ds. Derk en mev. Femke Rumpff, en Rita met prof. Pieter Verhoef (25 April 1914 – 18 Januarie 2013), hoogleraar aan die Stellenbosse Kweekskool, van 1975 tot 1979 dekaan van die Universiteit Stellenbosch se teologiese fakulteit en lid van die redaksie van die 1983-vertaling van die Afrikaanse Bybel. Uit Verhoef se pen het in 1998 verskyn *Ds. I.D. Krüger: Die mens en sy Preke*. Nog ’n dogter, Christine Louw, was vroueredaktrise van *Die Oosterlig*. Daar was ook ’n seun wat sy pa se name gekry het.

## Bronne 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.

## Verwysings
Goue chromis

Die **Goue chromis** (*Chromis ternatensis*) is 'n vis wat voorkom westelike Stille Oseaan en die Indiese Oseaan; meer spesifiek aan die kus van Oos-Afrika suidwaarts tot by die suide van Mosambiek. In Engels staan die vis bekend as die *Golden chromis*.

## Identifikasie 
Die vis word tot 10&nbsp;cm lank, die lyf is ovaalvormig en die stertvin gevurk. Die boonste gedeelte van die lyf is goudbruin tot olyfkleurig en word donkerder na agter. Die onderkant is bleek tot wit. Die stertvin het donkerbruin rante. Die visse leef in vlak koraalriwwe in water wat 2 tot 30&nbsp;m diep is. Hulle vorm groot groepe bokant die rif waar hulle soöplankton vreet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Chromis-ternatensis.html

## Verwysings
Christine Basson

**Christine Basson** kan na een van die volgende persone vewys:

* Christine Basson (1941–1980), Suid-Afrikaanse skrywer.
* Christine Basson, Suid-Afrikaanse aktrise.
Guinness World Records

duimnael|links|Sultan Kösen (van Turkye) is sedert 17 September 2009 die langste steeds lewende persoon op aarde.
duimnael|links|Lucky Diamond Rich is "die wêreld se mees getatoeëerde persoon", met tatoeëermerke oor sy hele lyf. Hy hou die Guinness-wêreldrekord seder 2006 en is 100% getatoeëer.

***Guinness World Records***, sedert sy ontstaan in 1955 tot 1998 bekend as ***The Guinness Book of World Records***, is 'n verwysingsboek wat jaarliks gepubliseer word, met 'n lys van alle wêreldrekords en nasionale rekords, van menslike prestasies sowel as die uiterstes van die natuurlike wêreld.

Met die 2016-uitgawe is dit nou in sy 62ste jaar van publikasie. Die internasionale franchise het uitgebrei buite die gedrukte weergawe om ook 'n TV-reeks en museums in te sluit. Die gewildheid van die franchise het daartoe gelei dat *Guinness World Records* steeds die primêre internasionale gesag op die katalogisering en die verifikasie van 'n groot aantal wêreldrekords is; die organisasie het amptelike rekordbeoordelaars in diens wat gemagtig is om die egtheid van die opstel en verbetering van rekords te verifieer.

## Geskiedenis 
Op 10 November 1951 het sir Hugh Bewer, destyds die besturende direkteur van Guinness Breweries, op 'n jagtog vertrek na die North Slob [[:en:North Slob|]], by die Slaneyrivier in County Wexford, Ierland. Nadat hy 'n goue kiewiet misgeskiet het, het hy in 'n argument betrokke geraak oor watter die vinnigste wildvoël in Europa is, die goue kiewiet of die rooifisant. (Dit is die kiewiet).) Daardie aand in Castlebridge House, het hy besef dat dit onmoontlik was om, selfs met verwysingsboeke, te bevestig of die goue kiewiet Europa se vinnigste voël was. Bewer het geweet dat daar talle ander onbeantwoorde vrae moes wees, wat tot laatnag in kroeë in die hele Ierland en die buiteland bespreek is, maar daar was geen boek ter die wêreld wat hierdie argumente oor rekords kon oplos nie. Hy het toe besef dat 'n boek wat al die antwoorde op dié soort vrae kan verskaf, uiters suksesvol behoort te wees.

Bewer se idee het 'n werklikheid geword toe 'n werknemer by Guinness, Christopher Chataway, sy universiteitsvriende Norris en Ross McWhirter, wat 'n feite- of speuragentskap in Londen bedryf het, voorgestel het. Die broers het die opdrag gekry om *The Guinness Book of Records* op te stel in Augustus 1954. 'n Duisend eksemplare is gedruk en gratis weggegee.

Ná die stigting van The Guinness Book of Records by 107 Fleet Street, is die eerste 198-bladsyuitgawe op 27 Augustus 1955 uitgegee, wat na die top van die Britse besteverkoperlys geklim het teen Kersfees. Bewer het gesê: "Dit was 'n bemarkingspromosie – dit was nie veronderstel om 'n geldmaker te wees nie". Die volgende jaar is dit van stapel gestuur in die VSA, en 70&nbsp;000 kopieë is verkoop. Sedertdien het *Guinness World Records* 'n huishoudelike naam geword en die globale leier geword wat wêreldrekords betref. Die boek het self ook 'n wêreldrekord behaal, as die besverkoper kopieregboek van alle tye., met verkope van meer as 100 miljoen eksemplare in 100 verskillende lande en 37 tale,

## Verwysings 
## Eksterne skakels 
*  Amptelike webwerf
Bessie Kotzé

**Bessie Kotzé** is ’n Afrikaanse skrywer wat veral bekendheid verwerf vir haar kinderversies en kinderverhale.

## Lewe en werk 
Bessie Badenhorst is in die distrik Vredefort gebore, waar haar vader, Henry Badenhorst, skoolhoof was. Sy matrikuleer aan Vredefort Hoërskool en studeer dan verder aan die Universiteit van die Oranje-Vrystaat en die Bloemfontein Onderwyskollege. Hier kwalifiseer sy as onderwyser en gee dan vanaf 1941 vir ’n ruk klas aan die Model Laerskool in Bloemfontein.

Vir *Die Huisvrou* skryf sy vir lank ’n gereelde rubriek onder die titel *Hier gesien en daar gehoor*, terwyl sy ook aktief deelneem aan amateur drama vir Die Bloemfontein Teatergroep. Sy is aan die einde van 1943 getroud met Wilhelm de V. Kotzé van Bloemfontein. Hulle het twee kinders, ’n seun en ’n dogter.

## Skryfwerk 
### Skryfwerk vir kinders en die jeug 
Tydens haar jare van onderwys aan klein kinders vind sy dat daar ’n groot tekort aan toepaslike werke vir Afrikaanse kinders is en sy begin self gediggies en stories skryf om die leemte aan te vul. Van haar kinderverse word opgeneem in onder andere *Nuwe Kleinverseboek* en *Nuwe Kleuterverseboek*.

Sy skryf ook die kindertoneelstukkie *Die stout klein dwergie*, wat een van drie toneelstukkies van haar is wat opgeneem word in *Die kleinspan op die planke*.

Vir hoërskoolleerlinge skryf sy die libretto vir die operette *Die blink kristal* .

*Kerneelsie en Mafarie-mier* is in 1992 ’n naaswenner van die ATKV-Kinderboekprys vir ouderdomsgroep 8-9 jaar.

### Skryfwerk vir volwassenes 
Sy skryf ook dramas vir volwassenes en twee van haar vollengte dramas, *Pienk angeliere* en *Die lot* (laasgenoemde gepubliseer deur Dalro) en ’n eenbedryf (*Twee stoele*) word opgevoer deur Die Bloemfontein Teatergroep onder leiding van Maria Bosman en Mariechen Naudé. *Twee stoele* verower ook die eerste prys in ’n dramawedstryd. Springbokradio saai een van haar radiodramas uit en haar sketse word deur *Vrouerubriek* van die Afrikaanse diens van die Suid-Afrikaanse Uitsaaikorporasie (SAUK) uitgesaai.

##  Publikasies 
Werke wat uit haar pen verskyn sluit in:

## Bronnelys 
### Boeke 
* Nienaber, P.J.; Senekal, J.H en Bothma, T.C. *Mylpale in die geskiedenis van die Afrikaanse letterkunde*. Afrikaanse Pers-Boekhandel. Tweede hersiene uitgawe, 1963.

### Verwysings
Pentaprisma

regs|duimnael|280px|'n Pentaprisma.
[regs|duimnael|280px|'n Perspektieftekening toon 'n dakpentaprisma wat algemeen gebruik word in 'n [enkellensreflekskamera (SLR). Die beeld is sydelings omgekeer deur die prisma.]]
'n **Pentaprism**a is 'n vyfkantige reflekteerprisma wat gebruik word om 'n ligstraal te laat afwyk deur 'n konstante 90°, selfs indien die invalsbundel nie teen 90° met die prisma is nie.

Die bundel weerkaats *twee keer* binne die prisma, wat die oordrag van 'n beeld deur 'n reghoek sonder omkeer veroorsaak (dit is, sonder die verandering van die beeld se willekeur) soos wat 'n gewone reghoekprisma of spieël sou.

Die refleksies in die prisma word nie veroorsaak deur die totale interne weerkaatsing nie, omdat die strale inval op 'n hoek minder as die kritiese hoek (die minimum hoek vir totale interne weerkaatsing). In plaas daarvan, word die twee vlakke belaag om spieëloppervlaktes te vorm. Die twee teenoorgestelde oordragvlakke word dikwels bedek met 'n antirefleksielaag om vals refleksies te verhoed. Die vyfde vlak van die prisma word nie opties benut nie, maar vervul 'n doel wat andersins 'n ongemaklike hoek tot gevolg sou hê by die twee weerspieëlde vlakke.

## Verwysings
Dubbelbalk-chromis

Die **dubbelbalk-chromis** (*Chromis opercularis*) is 'n vis wat wydverspreid in die Indiese Oseaan voorkom asook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Doublebar chromis*.

## Identifikasie 
Die vis word tot 16&nbsp;cm lank en is een van die grootste lede van die *Chromis* genus. Hulle kleurskema verskil volgens geografiese area wat identifikasie bemoeilik. In Suidelike Afrika is die volwasse vis grysblou aan die bokant en geelgrys aan die onderkant terwyl die skubbe swart rante het. Die stertvin is ook ligter van kleur. Dit het egter 'n kenmerkende dubbele swart balk oor die kop.

Die onvolwasse visse is grysblou met 'n heldergeel stert terwyl die agterkante van die dorsale- en analevinne swart is.
	
## Habitat 
Hulle leef in kus- en aflandige riwwe in water wat 4 tot 40&nbsp;m diep is. Die volwasse visse is alleenlopers en die onvolwasse visse kom in klein groepies voor. Hulle verkies leefareas waar daar sterker strominge is en vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Chromis-opercularis.html

## Verwysings
Kilnerton

duimnael|Die Kilnerton Instituut in 1911

**Kilnerton** was die naam van 'n opleidingssentrum vir Bantoeonderwysers en -predikante van die Metodistekerk naby Pretoria.

In 1886 het die Metodistekerk 'n plaas naby Pretoria gekoop om hul opleidingsentrum te huisves. Die Instituut is vernoem na eerwaarde John Kilner, 'n sekretaris van die Wesleyaanse Sendinggenootskap wat Suid-Afrika in 1879 en 1880 besoek het.

## Literatuur 
* Pettman: SA Methodist Place Names. 1923. bl. 42
G.J. Krüger

[regs|duimnael|240px|Gert Jacobus Krüger, toe hy in die ontleed-afdeling van die Transvaalse Provinsiale Hopistaaldiens in [Auckland Park gewerk het. Destyds, in 1968, het sy debuutbundel, *Spektrum*, reeds verskyn terwyl nog twee bundels op koms was.]]
**Gert Jacobus Krüger** (1 Oktober 1938 – 3 Augustus 2005) was ’n Afrikaanse digter.

## Lewe en werk 
Gert Jacobus Krüger is op 1 Oktober 1938 op Nylstroom gebore. Hy word op Warmbad groot en voltooi dan sy hoërskoolopleiding in 1955 aan die Hoërskool Nylstroom. Hierna studeer hy aan die Potchefstroomse Universiteit vir Christelike Hoër Onderwys waar hy hom in die aptekerswese bekwaam deur in 1960 die B.Sc. (Farmasie)-graad te behaal. Vanweë sy belangstelling in die Afrikaanse taal en letterkunde skryf hy in vir die B.A.-graad by die Universiteit van Suid-Afrika, terwyl hy terselfdertyd apteker in die H.F. Verwoerd-hospitaal in Pretoria is. In 1962 ontvang hy ’n beurs vir verdere studie in farmakologie en aan die einde van daardie jaar behaal hy sy B.Sc. Honneurs Farm.-graad. Hierna word hy aangestel as ontleed-apteker in die Transvaalse Departement van Hospitaaldienste. In 1965 behaal hy sy B.A.-graad aan die Universiteit van Suid-Afrika. Hy aanvaar in 1969 ’n pos by Ethnor Laboratorium (Edms.) Bpk. as bestuurder van kwaliteitsbeheer. Op 9 Mei 1964 trou hy met June Elaine Boardman en die egpaar het vier kinders, twee seuns (Johannes – gebore 28 Junie 1965 en Leon – gebore 22 April 1969) en twee dogters (Maria Magdalena – gebore 1 Desember 1966 en Miana – gebore 14 Mei 1977). Hy is op 3 Augustus 2005 op Potchefstroom oorlede.

## Skryfwerk  
Hy publiseer die bundels “*Spektrum*” en “*Draaispieël*”, wat in toonaard nie veel van mekaar verskil nie. Die bundels bevat ’n groot aantal kwatryne en sonnette, wat sy voorliefde vir tradisionele gedigvorme uitbeeld, terwyl hy ook talle woorde en beelde uit die natuurwetenskaplike en mediese wêreld gebruik. Van sy gedigte word opgeneem in Gerrit Komrij se bloemlesing “*Die Afrikaanse poësie in ’n duisend en enkele gedigte*” en in vroeë uitgawes van D.J. Opperman se “*Groot verseboek*”.

## Publikasies 
## Bronnelys 
### Boeke 
* Cloete, T.T. (red.) “Die Afrikaanse literatuur sedert sestig” Nasou Beperk Eerste uitgawe 1980
* Grové, A.P. “Letterkundige sakwoordeboek vir Afrikaans” Nasou Beperk Vyfde uitgawe Eerste druk 1988
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983

### Internet 
* Esaach: http://www.esaach.org.za/index.php?title=Kruger,_Gert_Jacobus

### Ongepubliseerde dokumente 
* Krüger, G.J. Lewenskets Nasionale Afrikaanse Letterkundige Museum en Navorsingsentrum (NALN) Bloemfontein
Mac-Mac

**Mac-Mac** is 'n historiese gebied in die Mpumalangaprovinsie van Suid-Afrika, en die plek van die land se vroegste **goudstormloop**. Dit is geleë naby die dorp van Sabie, 5&nbsp;km van Pelgrimsrus.

Terwyl 'n aantal klein goudneerslae ontdek is in die noordelike dele van Suid-Afrika tussen 1840 en 1870, was Mac-Mac die eerste plek waar lonende hoeveelhede goud gevind is. Binne een jaar het 1,500 delwers meer as 4 000 kleims afgesteek.

## Sien ook
* Mac-Macrivier
* Mac-Macwaterval

## Verwysings
Retseh la Grange

**Retseh la Grange** is ’n Afrikaanse haikoe-digter.

## Lewe en werk 
Retseh la Grange is op 21 Februarie 1929 gebore as die dogter van oud-hoofregter L.C. Steyn. Op skool word ’n opstel wat sy oor Liszt se Tweede Hongaarse Rapsodie skryf, oor die radio voorgelees. Van haar sketse verskyn ook in tydskrifte. Hoewel haar belangstelling in kuns lê, voltooi sy ’n onderwysgraad. Sy voltooi die lisensiaateksamen in sang en doen voor haar troue etlike radio-sangopnames. Tussen die kinders grootmaak studeer sy dan verder in die Sielkunde en sy stel veral belang in die metafisika. Aan die Universiteit van Pretoria behaal sy in 1973 die B.A. Honneurs-graad in Sielkunde en in 1976 die M.Litt. et Phil.-graad in Kliniese Sielkunde met ’n verhandeling oor “*’n Psigogeniese ondersoek na Enkoprese*”. Sy bly in Lynnwood Glen in Pretoria.

## Skryfwerk 
Sy dig in die tradisionele Japannese haikoe-vorm, wat uit drie reëls en sewentien lettergrepe bestaan. Die reëls is ook streng sillabies, naamlik vyf, sewe en weer vyf. Hierdie digvorm het in die dertiende eeu in ’n Japanse klooster ontstaan, waar monnike van die Zen-Boeddhisme dit as ’n speletjie beoefen het om te kyk of hulle so veel as moontlik in so min woorde as moontlik kan sê. As haikoe-skrywer word sy internasionaal erken en van haar haikoes word in 1990 onder duisende inskrywings van oor die hele wêreld heen tydens twee afsonderlike kompetisies, een in Japan en een in Nederland, in feesbundels opgeneem. Van haar haikoes verskyn ook in die Nederlandse haikoe-tydskrif *Vuursteen* en in *Tydskrif vir Letterkunde*. Haar debuut is die bundel “*Vlinderstiltes*”, waarin sy ook ’n interessante inleiding oor die haikoe-digvorm insluit. Die titel is gekies omdat vlinders en haikoes iets gemeen het in hulle fynheid en prag en beweging in stilte. Sy volg dit op met die soortgelyke “*En winter die boom*”. Saam met Gerhard Dreyer en Gerhard Mynhardt gee sy dan die bundel “*Haikoe-verse*” uit, wat ingedeel word volgens die gang van die seisoene.

## Publikasies 
## Bronnelys 
### Boeke 
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria  Eerste uitgawe 2005

### Tydskrifte en koerante 
* Anoniem “Warmasemwasem kry haikoe-prys” “Boekewêreld” 6 September 1997
* Vermaak, Kittie “Uit stilte vlieg die vlinders” “Die Vaderland” 14 September 1981

### Internet 
* La Grange, Retseh Beeld: http://152.111.1.88/argief/berigte/beeld/1999/04/26/8/9.html
* Worldcat: http://www.worldcat.org/title/psigogeniese-ondersoek-na-enkoprese/oclc/123580482

## Verwysings
Lys van banke in Suid-Afrika

Hier volg 'n **lys van kommersiële banke in Suid-Afrika**

## Plaaslikbeheerde banke 
* Absa Bank Beperk

*African Bank Beperk
* Bidvest Bank Beperk
*Capitec Bank
*Discovery Bank Beperk
*Eerste Nasionale Bank
* FirstRand Bank – 'n filiaal van FirstRand Beperk
* Grindrod Bank Beperk
* Investec Bank Beperk
*Nedbank Beperk
* Sasfin Bank Beperk
*Standard Bank van Suid-Afrika
*Tymebank Beperk
*Ubank Beperk (Voorheen bekend as Teba Bank Beperk)

## Buitelandsbeheerde banke 
* Albaraka Bank Beperk
*GroBank Beperk (Voorheen bekend as Suid-Afrikaanse Bank van Atene Beperk)
* Habib Oorsese Bank Beperk
* HBZ Bank Beperk ('n Filiaal van Habib Bank AG Zurich)
* Mercantile Bank Beperk (Bekom deur Capitec in 2019, voorheen besit deur CaixaBank)

## Takke van buitelandse banke 
* Bank van China Beperk Johannesburg Tak (dryf handel as Bank van China Johannesburg Tak)
* Bank van Kommunikasie Maatskappy Beperk Johannesburg Tak
* Bank van Taiwan Suid-Afrika Tak
* BNP Paribas SA
* China Konstruksie Bank Korporasie - Johannesburg Tak
* Citibank N. A.
* Deutsche Bank AG
* Goldman Sachs Internasionale Bank Johannesburg Tak
*HSBC Bank Beperk - Johannesburg Tak
*Icici Bank Beperk
* JPMorgan Chase Bank N.A. (Johannesburg Tak)
* Société Générale
* Standard Chartered Bank - Johannesburg Tak
* Die Staatbank van Indië

## Buitelandse bankverteenwoordigers 
* AfrAsia Bank Beperk
* Banco BIC
* Banco Santander Totta S.A.
*Bank Julius Baer & Co. Beperk
* Bank of America, Nasionale Vereniging
*Bank Vontobel AG
*Banque Lombard Odier & Cie SA
*Banque SYZ SA
* Barclays Bank Plc
*CaixaBank
* Commerzbank AG Johannesburg
*Doha Bank
* Ecobank Ghana Beperk
* Export-Import Bank van India
* Hellenic Bank Publieke Maatskappy Beperk
*HSBC Privaat Bank (Suisse) SA
*Industriële en Kommersiële Bank van China Verteenwoordigende Kantoor
* KfW Ipex-Bank GmbH
*Macquarie Bank Beperk
*Metbank Beperk
* Millennium BCP
*Mizuho Bank Beperk
*MUFG Bank Beperk
* Nasionale Bank van Egipte
* Société Générale verteenwoordigende kantoor vir Suidelike Afrika
* Sumitomo Mitsui Bank Maatskappy
* Swedbank AB (Publ)
* Die Bank van New York Mellon
*Die Mauritius Kommersiële Bank Beperk
*Die verteenwoordigende kantoor vir Suidelike - en Oos-Afrika van die Invoer-Uitvoer Bank van China

## Onderlinge banke 
* Bank Zero Mutual Bank
*Finbond Mutual Bank
*GBS Mutual Bank

## Banke in likwidasie 
* Islam Bank Beperk
* Regal Tesourie Privaatbank beperk
* VBS Mutual Bank

## Gelikwideerde banke 
* Alfabank
* African Bank
* FBC Fidelity Bank
* Gemeenskap Mutualbank
* Kaap Beleggingsbank
* Nuwe Republiek Bank
* Pretoria Bank
* Prima Bank
* Saambou Bank
* Sechold Bank

## Ander banke 
* Land-en Landbou-ontwikkelingsbank van Suid-Afrika (Landbank)
*Ontwikkelingsbank van Suider-Afrika
* Postbank

## Sien ook 
* Lys van banke in Afrika
* Die Suid-Afrikaanse Reserwe Bank
* BankservAfrica

## Bron 
* Suid Afrikaans Geregistreerde Banke en Verteenwoordigende Takke

## Verwysings
YouTube-speelknoppie

**YouTube Creator Rewards** (Engels vir  *skeppertoekennings*), meer algemeen bekend as **YouTube Play Buttons** (speelknoppies), is 'n erkenning deur YouTube vir die mees populêre kanale op die platform. Dit is apart van die *YouTube-toekennings* wat bedoel is om die beste gehalte-video's te erken; die YouTube Skepperbelonings is uitsluitlik gebaseer op 'n kanaal se intekenaartal.

Daar is drie vlakke van belonings —
# Die **Diamandspeelknoppie**, vir kanale met 10,000,000 intekenaars
# Die **Goue-speelknoppie**, vir kanale met 1,000,000 intekenaars
# Die **Silwerspeelknoppie**, vir kanale met 100,000 intekenaars

## Geskiedenis 
By VidCon 2012 se bedryfsdag, het YouTube se uitvoerende hoof, Tim Shey, die *Goue-speelknoppie* bekendgestel. Dit word toegeken aan die skeppers met meer as een miljoen intekenaars. Tydens die aankondiging het 78 kanale gekwalifiseer vir die toekenning. Daarbenewens het Shey aangekondig dat kanale met meer as 100,000 mense 'n $500 geskenkkaart sal ontvang en 'n DSLR-kamera. Kanale met meer as 100,000 mense sou later in aanmerking kom om 'n Silwerspeelknoppie te ontvang.

Drie jaar later, tydens die VidCon 2015, het YouTube se vise-president vir produkbestuur, Matthew Glotzbach aangekondig dat die Diamand-speelknoppie bekendgestel is, en dat dit toegeken sal word aan kanale met meer as tienmiljoen intekenaars. 

## Verwysings
Sieglinde

**Sieglinde** is 'n Duitse vroulike voornaam.

## Oorsprong en betekenis 
Die naam Sieglinde is afgelei van twee Germaanse woorde, *sigi* "oorwinning" en *linde* "sag, sagkuns".

In die Nibelungen Sage en Richard Wagner se opera *Die Valkyrie* is Sieglinde die moeder van Siegfried.

## Variante 
* Sieglind
* Siglind
* Siglinde
* Zyglinda (Pools)

## Bekende Naamdraers 
### Sieglinde 
* Sieglinde Ahrens (* 1936), Duitse orrelis en 'n hoërslookonderwyser
* Sieglinde Bräuer (1942–2012), Oostenrykse Alpeskiër
* Sieglinde Cadusch (b. 1967), Switserse hoogspringatleet
* Sieglinde Piel (Sieglinde Franzke; 1943–2003), die eerste vroulike joggie in die DDR, afstandsruiter en skrywer
* Sieglinde Frieß (* 1959), Duitse politikus (Bündnis 90/Die Grünen) en die Vakbondamptenaar
* Sieglinde Gahleitner (* 1965), Oostenrykse regsgeleerde en regter in die land se konstitusionele hof
* Sieglinde Heppener (* 1934), Duitse politikus (SED, later SPD)
* Sieglinde Hofmann (gebore in 1945), Duitse terroris(RAF)
* Sieglinde Prell (* 1953), Duitse tafeltennisspeler
* Sieglinde Puttrich-Gurth (* 1937), Duitse dokter en politikus
* Sieglinde Scholz-Amoulong (* 1945), Duitse Skrywer
* Sieglinde Trannacher (1961–2015), Oostenrykse politikus (SPÖ)
* Sieglinde Wagner (1921–2003), Oostenrykse contralto
* Sieglinde Winkler (b. 1966), Oostenrykse Alpeskiër

### Siglind 
* Siglind Bruhn (* 1951), Duitse musikoloog en konsertpianis

### Siglinde 
* Siglinde Bolbecher (1952–2012), Oostenrykse historikus, ballingskapnavorser en digter
* Sigi Harreis (Siglinde Harreis-Lank; 1937–2008), Duitse joernalis en omroeper
* Siglinde Kallnbach (* 1956), Duitse kunstenaar
* Siglinde Schaub (* 1940), Duitse politikus (PDS, later Die Linke)

## Ander 
* Sieglinde is ook 'n bekende aartappelsoort

## Verwysings
Canon EOS 1300D

Die **Canon EOS 1300D** is 'n 18.0-megapieksel digitale enkellensreflekskamera wat deur Canon in 2016 bekendgestel is. Dit staan bekend as die **Rebel T6** in die Amerikas of die **Kiss X80** in Japan. Dit op 10 Maart 2016 vrygestel teen 'n voorgestelde kleinhandelprys van $549.00.

Die 1300D is 'n intreevlak DSLR wat die EOS 1200D vervang het. Sleutelfunksies wat bygevoeg is, is Wi-Fi en nabyveldkonneksie (NFC) vir die oordrag van data na toestelle soos rekenaars en slimfone.

## Funksies 
* 18.0 effektiewe megapieksel APS-C CMOS sensor
* 9 punte AF met 1 kruistipe punt in die middel op 5.6, ekstra sensitiwiteit by 2.8 of vinniger (behalwe wanneer 'n EF 28-80mm 2.8-4L USM lens of EF 50mm 2.5 kompakte makrolens aangeheg is)
* ISO sensitiwiteit 100&nbsp;– 6400 (uitbreibaar tot H: 12800)
* 95% soekraampie dekking met 0.80 x vergroting
* 1080p Vol HD video-opname teen 24p, 25p (25&nbsp;Hz) en 30p (29.97&nbsp;Hz) met valraamtydsberekening
* 720p HD video-opname teen 60p (59.94&nbsp;Hz) en 50p (50&nbsp;Hz)
* 480p ED video-opname teen 30p en 25p
* 3.0&&nbsp;rame per sekonde deurlopende skiet
* 3.0" in 4:3 verhouding TFT LCD-kleurskerm

Verskille in vergelyking met die 1200D:
* DIGIC 4+ beeldverwerker (in plaas van die DIGIC 4)
* 3.0 duim-skerm met 920.000 kolletjies resolusie (die 1200D het 460.000 kolletjies met die dieselfde aspekverhouding)
* Wi-Fi en NFC konnektiwiteit (nie op die 1200D)

## Verwysings
Canon EOS 1200D

**Canon EOS 1200D** is 'n 18,1-megapieksel digitale enkellensreflekskamera wat deur Canon bekendgestel is op 11  Februarie 2014. Dit staan bekend as die **EOS Kiss X70** in Japan en die **EOS Rebel T5** in Amerika. Die 1200D is 'n intreevlak DSLR wat 'n 18&nbsp;MP sensor invoer vanaf die 700D en 1080p HD video aan Canon se intreevlak-DSLRs. Dit vervang die 1100D.

Canon het in Maart 2016 aangekondig dat die 1200D vervang word deur die 1300D/Rebel T6.

## Funksies 
* 18,0&nbsp;megapieksel CMOS (APS-C) beeldsensor
* Canon se DIGIC 4-beeldverwerker
* 9-punt AF punte
* ISO 100&nbsp;– 6400 (uitbreibaar tot H: 12800)
* Tot 3,0&nbsp;fps deurlopende skiet
* Canon EF-lenspassings
* 3,0 dm (7,6 cm) LCD-monitor
* sRGB en Adobe RGB-kleurruimtes
* RAW en JPEG lêerformate 
* Volle HD video-opname 
* Versoenbaar met GPS-ontvanger GP-E2

## Verwysings
Lys van vuurwapenterme

Hierdie lys beoog om die tegniese begrippe rondom ballistiek en die proses van **herlaai van ammunisie** saam te vat:

## A 
* Agtermekaarmagasyn
* Akkuraat
* Ammunisie
* Ammunisiekoper

## B 
* Ballistiek
* Ballistiese koëffisient
* Ballistiese tabel
* Basis
* Boor
* Bootstert
* Bosveld-toestande

## C 
## D 
* Dop
* Dopvorm
* Dryflading
* Dryfmiddel

## E 
* Eerste kruispunt
* Eksterne ballistiek
* Energie

## F 
## G 
* Geelkoper
* Geweer
* Grein
* Groef (groewe)
* Groepering

## H 
* Herlaai
* Holpuntammunisie
* Holpuntbootstert

## I 
* Interne ballistiek

## J 
## K 
* Kaliber
* Kamerdigtheid
* Kamerdruk
* Kinetiese energie
* Koeël
* Koeëlbaan
* Koeëlgewig
* Koeëlmassa
* Koeëlvorm
* Komponente
* Kop
* Kopermantel
* Knaldemper
* Krimping
* Kroon (van die geweerloop)
* Kruispunt

## L 
* Lading
* Loodkern
* Lugsleur

## M 
* Matrys
* Mikpunt
* Monolities

## N 
* Nek
* Neusboog

## O 
## P 
* Patroon
* Patroonmassa
* Penetrasievermoeë
* Plasingsdiepte
* Plat punte
* Platstert
* Ploftoestel
* Pompaksiegeweer

## Q 
## R 
* Randslag
* Rif (riwwe)
* Ronde neus
* Rondte

## S 
* Sagtepuntkoeël
* Senterslag
* Siglyn
* Skerpneus
* Skootafstand
* Skootlyn
* Skouer
* Slaankrag
* Slagdop
* Sleurtraagheid
* Snelheid
* Spiraal
* Spitzer
* Spitzer bootstert
* Sprong
* Straaldigtheid
* Swaartekrag
* Swartkruit

## T 
* Teleskoop
* Terminale ballistiek
* Totale patroonlengte (TPL)
* Trajek
* Trajekkurwe
* Tromprem
* Trompsnelheid

## U 
* Uittrekker

## V 
* Verspreide groep
* Visier
* Vlakte-toestande
* Volmantel

## W 
* Ware trefpunt
* Wegbreekkoeël

## X 
## Y 
## Z 
* Zero-afstand
Blougroenchromis

Die **blougroenchromis** (*Chromis viridis*) is 'n vis wat voorkom in die Stille Oseaan, die Indiese Oseaan; meer spesifiek die Rooisee en aan die ooskus van Afrika suidwaarts tot by die suide van Mosambiek. In Engels staan die vis bekend as die *Blue-green chromis*.

## Identifikasie 
Die vis word tot 9&nbsp;cm lank en die lyf is meer slank as rond. Die lyf is groengeel en die skubbe is lig blougroen. Daar is 'n blou lyn vanaf die oë tot die snoet terwyl die stert gevurk is. Die visse leef in vlak koraalriwwe en tropiese strandmere in water wat 1 tot 20&nbsp;m diep is. Hulle vorm soms groot groepe wat bo die korale swem. Die onvolwasse visse hou digby die koraalkoppe en wanneer hulle bedreig word skuil hulle binne in die koraaltakke. Die visse vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Chromis-viridis.html

## Verwysings
Breedekloof

Die **Breedekloof** is een van drie wyndistrikte in die Breëriviervallei-wynstreek. Dit spog met 'n totaal van 28 wynkelders (11 produsentekelders en 17 privaat kelders). Die Breedekloof verteenwoordig 14,24% (13 029 hektaar) van Suid-Afrika se aanplantings van wyndruiwe-wingerde. Die meerderheid tradisionele kultivars kan in die Breedekloof gevind word, waarvan Chenin Blanc die algemeenste is.
alt=Uitsig oor berge in Breedekloof|duimnael|Uitsig oor berge in Breedekloof

## Ligging 
Die Breedekloof wyndistrik is geleë tussen Worcester en Paarl en vorm deel van die Breedevallei Plaaslike Munisipaliteit. Dit sluit die Rawsonville, Slanghoek, Goudini en Breërivier gebiede in. Die weste en suidweste van Breedekloof grens aan die Slanghoek- en Du Toitskloofberge en in die noordooste aan die Hexrivierberge.

## Klimaat en geografie (terroir) 
Die Breedekloof word gekenmerk deur 'n wye verskeidenheid van terroirs. Die streek grens aan twee bergreekse en lê tussen die Atlantiese Oseaan en die Klein Karoo. Die grond in die Breedekloof wissel van diep, swaar, swart grond tot sanderige skalie-grond in ou rivierbeddings. Hierdie unieke kombinasie van grond en klimaat maak dit 'n gunstige terroir vir wynproduksie.
Die vallei ontvang 'n jaarlikse winterreënval van +/- 700&nbsp;mm wat dit as 'n hoë-reënvalgebied in Suid-Afrika klassifiseer.
alt=Breedekloof wingerd|duimnael|Wingerd in die Breedekloof

## Ekonomiese aktiwiteite 
Die belangrikste ekonomiese aktiwiteit in die Breedekloof is landbou. Die streek is tradisioneel 'n wyn-produserende gebied, maar perskes, pruime, pere en ander gewasse word ook verbou. Toerisme is 'n ontluikende bedryf in die gebied met gastehuise en onthaalfasiliteite wat nuwe geleenthede bied.

## Breedekloof-wynroete 
Die Breedekloof-wynroete is die jongste wynroete in Suid-Afrika en is in 2002 gestig. Die roete bestaan uit 22 kelders en strek wes tot oos vanaf Gouda tot Montagu en noord tot suid vanaf Tankwa Karoo Nasionale Park tot McGregor.
Dit vorm deel van Roete 62, die langste wynroete ter wêreld.

## Breedekloof Wynfees – Soetes & Sop 
Soetes & Sop is 'n jaarlikse wynfees wat georganiseer word deur Breedekloof Wyn en Toerisme Kantoor in Rawsonville. Die fees vind tipies in Julie plaas en alle deelnemende kelders (14 in 2016) is oop vir die geleentheid. Dit is 'n gedesentraliseerde fees: besoekers koop 'n kaartjie met 'n wynglas en sopbeker wat hulle kan gebruik op die wyne en sop by elke kelder te proe.
Besoekers het die geleentheid om 'n wye verskeidenheid multi-bekroonde Soetes (ook bekend as soetwyn) te geniet. Dit sluit in Hanepoot, Muskadel, Edellaatoes, Rooi Jerepigo en Port. Verskeie kelders bedien ook sop om die wyn te komplimenteer.

## Verwysings
(471325) Taowu

**Taowu** (, met die bynaam **Niku**) is ’n Trans-Neptunus-voorwerp in ’n wentelbaan om die Son met ’n ongewone helling van 110 grade in ’n retrograde rigting.

## Besonderhede 
Die voorwerp is in Mei 2011 ontdek en die ontdekking is in Junie 2011 aangekondig deur ’n span sterrekundiges wat die Pan-STARRS-teleskoop gebruik het. Dit is gou verbind met ’n veronderstelde prograde sentour, , wat verlore gegaan het.  is deel van ’n groep voorwerpe wat in ’n hoogs ongewone wentelbaan om die Son beweeg. Die rede vir hierdie ongewone wentelbane was in Augustus 2016 nog onbekend.

Die wentelbaaneienskappe van  is vergelyk met dié van [[2008 KV42|]] (ook bekend as Drac). Dit lyk of hul wentelbane en dié van vier ander voorwerpe op dieselfde vlak voorkom, met drie in prograde en drie in retrograde bane. Die moontlikheid dat hierdie ooreenkoms toevallig is, is 0,016%. Hierdie wentelbane behoort oor ’n paar miljoen jaar uit dié gedeelde vlak te beweeg, aangesien die presessie van prograde en retrograde wentelbane in teenoorgestelde rigtings geskied. Geen simulasies, ook dié wat die hipotetiese Planeet Nege insluit, kon hierdie oplyning oplewer nie.

## Verwysings 
## Eksterne skakels 
*Discovery of a New Retrograde Trans-Neptunian Object 
* 15px Hierdie artikel is vertaal uit die Engelse Wikipedia
(528219) 2008 KV42

'*** (met die bynaam **Drac*') is die eerste Trans-Neptunus-voorwerp (TNV) met ’n retrograde wentelbaan wat ontdek is. Sy helling van 103° en sy retrograde beweging dui daarop dat dit die vermiste skakel is tussen sy bron in die Hills-wolk en Halley-tipe komete. Dit is dus belangrik vir ’n groter insig in die evolusie van die buitenste Sonnestelsel. Die voorwerp is nie breër as 90&nbsp;km nie. Met ’n halwe lengteas van 41&nbsp;AE duur dit 266 jaar om om die Son te wentel.

Die ontdekking is op 16 Julie 2008 aangekondig deur die span van die Canada France Ecliptic Plane Survey onder Brett Gladman. ’n Amptelike naam is nie daaraan gegee nie; die bynaam "Drac" is na aanleiding van Dracula se vermoë om teen mure te loop. 

## Wentelbaan 
 is die eerste TNV met ’n retrograde wentelbaan wat ontdek is – terwyl dit 32&nbsp;AE van die Son af was. Dit het ’n perihelion van rofweg Uranus se afstand. Met sy helling van 103º is die wentelbaan amper loodreg op die sonnebaan; dit was in Julie 2014 net een van vyf voorwerpe bekend wat ’n helling van > 60° en ’n perihelion > 15&nbsp;AE gehad het.

Sy ongewone wentelbaan beteken  het dalk van moontlik die Hills-wolk af nader aan die Son beweeg nadat dit deur ’n onbekende swaartekraginvloed versteur is. Sy ontdekking dui dalk die bronstreek aan vir Halley-tipe komete, wat ook ’n retrograde wentelbaan het, maar hul oorsprong is steeds onbekend. Daar word geglo  is self in ’n oorgangstadium na ’n komeet, en dit werp lig op die vorming en evolusie van die buitenste Sonnestelsel.

Die voorwerp kan ook nog ’n bewys wees van die bestaan van Planeet Nege. Wanneer sentoure te na aan reuseplanete kom, kan ’n wentelbaan soos dié van  veroorsaak word.

## Verwysings 
## Eksterne skakels 
*2008 KV42 by die JPL Small-Body Database
* 15px Hierdie artikel is vertaal uit die Engelse Wikipedia
Lithops hookeri

***Lithops hookeri*** (syn. *Mesembryanthemum hookeri*)  is 'n dwergplantjie uit die vygies-familie. Dit is op die SANBI-rooilys as *veilig* (LC) gelys. *Lithops* is afgelei van Gr. *lithos*, wat steen of klip beteken. Hierdie plant is een van die "lewende steentjies" of "toontjies" van die Karoo en 'n gunsteling onder versamelaars van vetplantjies.

## Verspreiding 
Die spesie is endemies in Suid-Afrika en kom net in die provinsie Noord-Kaap naby Groblershoop aan die Oranjerivier se oewers voor.

## Beskrywing 
Die blare van die plant sien uit soos twee niervormige klippies met 'n spleet van 3-6 mm daartussen. Die plant kan tot 6 paar blare besit wat tot 34x25mm groot word. Die bloeme is geel en kan 35&nbsp;mm in deursnee word. Uit die spleet kom in die groeityd 'n nuwe paar blare tevoorskyn.

## Galery 

Caryophyllales - Lithops hookeri var. susannae 1.jpg
Lithops hookeri 001.jpg
Lithops hookeri 2010-06-20 02.jpg
Lithops hookeri.jpg
Lithops turbiniformis 1.jpg

## Verwysings
Nefilim

Die **Reuse** (hebreeus נְפִילִים *nephilim* "reuse", die meervoud van *naphíl*) was in die Hebreeuse Bybel / Ou Testament groot hibriede wesens, die kinders van bonatuurlike wesens (engele) en menslike vrouens (Genesis 6:1-4). Die reuse was groter en sterker as mense en volgens die Apokriewe was hulle vol van boosheid.

## Verwysings 
## Eksterne skakels 
* Markus Risch: *Nephilim*. In: Michaela Bauks, Klaus Koenen, Stefan Alkier (Hrsg.): *Das wissenschaftliche Bibellexikon im Internet* (WiBiLex), Stuttgart 2006&nbsp;ff.
Teks (algemene literatuurwetenskap)

In die algemene literatuurwetenskap is **teks** enige objek wat "gelees" kan word, ongeag of dit 'n letterkundige werk, 'n padteken, 'n versameling geboue in 'n blok of modestyle is. Dit is 'n samehangende stel tekens wat een of ander informatiewe boodskap oordra. Hierdie stel simbole word in terme van die informatiewe boodskap se *inhoud* oorweeg, en nie soseer in terme van die fisiese vorm of die medium waarin dit aangebied word nie.

Op die gebied van literatuurkritiek verwys "teks" ook na die oorspronklike inligtingsinhoud van 'n spesifieke skryfstuk. Anders gestel: Die "teks" van 'n werk is die oorspronklike simboliese rangskikking van letters, soos onderskei van latere wysigings, agteruitgang, kommentaar, vertalings, parateks, ens. Wanneer literatuurkritiek oor die vasstelling van 'n "teks" gaan, is dit gemoeid met die onderskeid tussen die oorspronklike inligtingsinhoud en enigiets wat in by die aanvanklike inhoud gevoeg of weggeneem is, soos in 'n spesifieke teksdokument weergegee ('n fisiese weergawe van teks).

Aangesien die konsep van "teks" deur die geskiedenis van skrif voorafgegaan word, is die meeste tekste sonder oorweging aan hierdie konsep geskryf. Die meeste geskrewe werke val binne 'n klein bestek van die tipes teks wat deur teksteorie beskryf word. Die konsep van "teks" word relevant as en wanneer 'n "samehangende geskrewe boodskap voltooi is en onafhanklik van die omstandighede waarin dit geskep is, beskou kan word."

## Oorsprong van die term 
Die woord **teks** het sy oorsprong in Quintilian se boek oor toesprake. Daarin skryf hy dat "nadat jy jou woorde gekies het, moet daar 'n fyn en delikate materiaal van hulle geweef word," waarin die Latynse woord vir "materiaal" * *is.

## Gebruike van die term vir ontleding van werkspraktyk 
Met literatuurteorie as basis word die idees rondom teks gebruik om kontemporêre werkspraktyke te ontleed. Christensen (2016)  steun byvoorbeeld op die konsep van teks vir die ontleding van werkspraktyk by 'n hospitaal.

## Sien ook 
* Tekslinguistiek
* Teksstudies

## Verwysings 
## Verdere leesstof 
* Barry, Peter; *Beginning Theory: an Introduction to Literary and Cultural Theory*. .
* Bakhtin, M. M. (1981) *The Dialogic Imagination: Four Essays*. Ed. Michael Holquist. Trans. Caryl Emerson and Michael Holquist. Austin and London: University of Texas Press.
* Culler, Jonathan; (1997) *Literary Theory: a Very Short Introduction*. Oxford: Oxford University Press. .
* Eagleton, Terry; *Literary Theory: an Introduction*. .
* Eagleton, Terry; *After Theory*. .
* *The Johns Hopkins Guide to Literary Theory and Criticism*. .
* Lodge, David and Wood, Nigek (Eds); *Modern Criticism and Theory: a Reader.* 2nd Ed. 
* Patai, Daphne and Corral, Will H. (Eds.); ''Theory's Empire: an Anthology of Dissent.* .
* Rabaté, Jean-Michel; *The Future of Theory''. .
Conophytum auriflorum

***Conophytum auriflorum*** is 'n dwergplantjie, 'n knopie uit die vygies-familie. Op die SANBI-rooilys word twee in Suid-Afrika endemiese ondersoorte gegee wat altwee as *seldsaam* gelys is, omrede hulle net in beperkte gebiede in die sukkulente Karoo van die Noord-Kaap voorkom, maar daar nie bedreig word nie.

Dit is dwergplante wat as klein suiltjies voorkom, en hulle is baie goed aangepas by die Karoo se droë klimaat. Die blomme is goudgeel soos die wetenskaplike naam *auriflorum* aandui. Hulle is gewild onder mense wat vetplante kultiveer, maar dit is nie maklik om hulle te kweek nie. In die winter groei hulle veral goed weens die mis wat vir hulle vog bring. Te veel vog laat hul velletjies bars en dit veroorsaak littekens. In die somer rus hulle en moet hulle baie min water kry.

## Subspesies 
**Conophytum auriflorum* Tischer subsp. *auriflorum* naby Komaggas.
**Conophytum auriflorum* Tischer subsp. *turbiniforme* (Rawé) S.A.Hammer op die Spektakelpas naby Springbok, Noord-Kaap.

## Galery 

Conophytum auriflorum (flowers) - UB.jpg
Conophytum auriflorum in the botanical garden of the University of Basel.jpg

## Verwysings
Karoowoestyn- Nasionale Botaniese Tuin

duimnael|350px|Uitsig oor die tuin

Die **Karoowoestyn- Nasionale Botaniese Tuin** beskerm vetplante en ander inheemse plante uit die woestyn- en halfwoestynstreke van Suider-Afrika.

## Ligging 
Die tuin lê aan die noordekant van die dorpsgebied van Worcester en aan die voet van die Hexrivierberge. Dit is dus in die winterreënvalstreek.

## Flora en fauna 
duimnael|*Satyrium erectum*
In die tuin van 154&nbsp;ha kom 400 plantspesies (veral vygies) natuurlik voor. Driehonderd beskermde spesies word hier versorg vir kweekdoeleindes. Van die meer as 380 spesies blomplante wat hier groei kan 115 as geofiete beskou word. Hulle behoort veral tot die families Amaryllidaceae, Liliaceae en Iridaceae, maar ook die wortelfamilie Umbelliferae het verteenwoordigers. Daar is 11 spesies van *Pelargonium* waarvan ses ondergrondse wortels besit en uit in die droë maande die sig verdwyn. *Cyphia  digitata*,  *Kedrostis  africana*,  *Microloma  sagittatum* en *Fockea comaru* is klimplante, maar hulle het ook 'n verdikte stam of caudex onder die grond en sterf in die droë maande af. Daar is ook monocotyledons, soos die spektakulêre *Brunsvigia josephinae* met sy groot blomhoofde met hulle baksteenkleurige blomme.

Vyf spesie *Moraea* word hier aangetref. Veral *M. algoensis* met sy bou-pers blomme is volop.
Daar is ook orgideë, maar behalwe *Satyrium  erectum* is hulle gewoonlik nie baie opvallend nie. Spesies soos *Pterygodium  volucris*,  *Disperis  bolusiana* en *Holothrix secunda* is taamlik algemeen, maar mens moet in die bossies daarna soek. 

Watter spesies bloei hang af van die tyd van die jaar. In Oktober is dit byvoorbeeld *Gynandriris  setifolia*, in November *Gethyllis  villosa*, in Maart of April *Haemanthus tigrinus*. Sommige spesies het 'n lang tyd waarin hulle bloei. Dit geld die *Bulbine*-spesies soos  *Bulbine filifolia* wat van November tot Maart aangetref kan word. Ander, soos *Ornithogalum graminifolium* se bloeityd is beperk tot November-Desember.
Natuurlik hang dit ook van die reënval in die betreffende jaar af. 

Meer as 70 voëlspesies is reeds hier waargeneem. Verskeie klein soogdiere, onder andere die gewone duiker, word hier aangetref.

## Besoek 
Die beste tyd om die tuin te besoek is in die lente, veral in Augustus en September.

## Geskiedenis 
Die Karoo Tuin is in 1921 as die Logan Memorial Garden gestig op 'n plaas by die spoorweghalte Whitehill, 5&nbsp;km van Matjiesfontein in die rigting van Laingsburg. Weens 'n akute tekort aan water is die tuin in 1945 na Worcester verskuif. Sedert 2001 dra die park die huidige naam.

## Galery 

Lêer:Karro Pict1027.JPG|Ingang
Lêer:Tylecodon Karro PICT0934.jpg|Plantspesies
Lêer:Karro PICT0958.JPG|Plantspesies

## Lees ook 
* Wauchope-obelisk

## Bibliografie 
* Willis, Christopher en Gideon Smith: From Whitehill to Worcester. Veld & Flora, Maart 2006.
* www.sanbi.org

## Verwysings
N.A. Liebenberg

**Nico Liebenberg** is ’n Afrikaanse digter.

## Lewe en werk 
Nicolaas Albertus Liebenberg is in 1944 op Springs gebore. Hy is vir ’n tyd lank takbestuurder van ’n musieksaak, maar sy liefde vir die see dryf hom telkens terug na die Suid-Afrikaanse Vloot.

## Skryfwerk 
Sy gedigte verskyn onder andere in *Standpunte* en *Tydskrif vir Letterkunde* en hy debuteer met die bundel “*Die eerste gety*”. Die titel van die bundel verwys na die see en sy gety wat dinge grensloos en rustig maak en hierdie tema is dan die agtergrond vir die bundel. Daar is ’n versugting na ’n tydloosheid en ruimteloosheid in die gedigte, ’n verlange na uithoeke waar die wêreld mooi is. Terselfdertyd beteken die verlange na elders dat die eie drome ook afgelê moet word, sodat die ideale wêreld ook nie in die self bestaan nie. Hierdie droomwêreld, wat ook in liefdesverse gestalte vind, word gekontrasteer met gedigte oor die aaklige werklikheid van gebeure in die wêreld. In sy gedig “*Voorbladnuus*” omskep hy byvoorbeeld nuusberigte in ’n gedig, terwyl hy ná N.P. Van Wyk Louw se dood ’n huldigingsgedig skryf. Die bundel word gekritiseer omdat mense te veel assimilasie en ontlenings van ander digters se werk daarin lees, onder andere van gedigte in “*Boot in die woestyn*” van Marlise Joubert, maar ook van gedigte van Ingrid Jonker en Breyten Breytenbach. Van sy gedigte word opgeneem in Gerrit Komrij se omvattende bloemlesing “*Die Afrikaanse poësie in ’n duisend en enkele gedigte*” en in vroeë uitgawes van D.J. Opperman se “*Groot verseboek*”.

## Publikasies 
## Bronnelys 
### Boeke 
* Beukes, W.D. (red.) “Boekewêreld: Die Nasionale Pers in die uitgewersbedryf tot 1990” Nasionale Boekhandel Bpk. Kaapstad Eerste uitgawe eerste druk 1992
* Cloete, T.T. (red.) “Die Afrikaanse literatuur sedert sestig” Nasou Beperk Eerste uitgawe 1980
* Grové, A.P. “Letterkundige sakwoordeboek vir Afrikaans” Nasou Beperk Vyfde uitgawe Eerste druk 1988
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005

### Internet 
* Esaach: http://www.esaach.org.za/index.php?title=Liebenberg,_Nicolaas_Albertus
* Le Roux, André Die Burger: http://m24arg02.naspers.com/argief/berigte/dieburger/1989/09/07/14/1.html 

### Resensies
Kunigunde

[duimnael|Keiserin Kunigunde in [Bamberg]]
**Kunigunde** ( *Kunigunda*) is 'n ou Duitse vroulike voornaam.

## Oorsprong en betekenis 
Die naam is 'n ou Germaanse naam, wat op twee woorde gebaseer is: *kunni* ("stam", "Familie") en *gund* ("veg", "geveg"). In die middeleeue was Kunigunde 'n gewilde voornaam, veral onder aristokratiese vroue.

## Naamdag 
* 3 Maart – Katolieke gedenkdag vir die heilige Keiserin Kunigunde
* 16 Junie – Katolieke gedenkdag vir die heilige Kunigunde van Rapperswil

## Bekende naamdraers 
* Kunigunde von Rapperswil, Katolieke heilige van die 4de eeu; volgens 'n legende 'n metgesel van Sint Ursula van Keulen.
* Kunigunde (kleindogter van Lodewyk die Stotteraar), vrou van Wigerich en Richwin von Verdun.
* Kunigunde von Luxemburg (980-1033), wie se kleindogter, die vrou van Keiser Heinrich II was.
* Kunigunde von Altdorf (* 1020; † 1054), stammoeder van die jonger Welfe (Welfe-d'Este).
* Kunigunde von Weimar-Orlamünde (~1055–~1117), dogter van Otto I. von Meissen, die vrou van die Prins Jaropolk, hertog Kuno von Northeim en die hertog Wiprecht von Groitzsch.
* Kunigunde van Swabe (1200-1248), Koningin van Boheme.
* Kunigunde von Halitsch (1246-1285), Koningin van Boheme.
* Kunigunde von Eisenberg, genoem Kunne, († 1290), vanaf 1274 die vrou van Albrecht II (Meissen) en, as sodanig, markgravin von Meissen, en Landgravin van Thüringen.
* Kunigunde van Oostenryk (1465-1520), Hertogin van Beiere.
* Kunigunde von Brandenburg-Kulmbach (1524-1558), markgravin van Baden.
* Maria Kunigunde van Sakse (1749-1826), Abdis.

## Variante 
* Frans: Cunégonde
* Italiaans: Cunegonda
* Nederlands: Cunigonde
* Pools: Kinga
* Sweeds: Kunigunda
* Spaans: Cunegunda
* Tsjeggies: Kunhuta
* Hongaars: Kinga

## Sien ook 
* Kunigunde (Asteroïde)
* Kunigunde (Distrik van Liebenburg)
* Kunibert

## Eksterne skakels 
Kaspar Braun: [Eduard und Kunigunde](https://de.wikisource.org/wiki/Eduard&#x20;und&#x20;Kunigunde&#x20;(Fliegende&#x20;Blätter&#x20;Nr.&#x20;5)) in: Fliegende Blätter, Band 1, Heft 5, S. 38 (1845).